El 72è Festival de Granada programa més de 100 concerts i compta amb músics catalans

Mon, 13 Mar 2023 17:25:00 +0000

Del 21 de juny al 19 de juliol, tindran lloc els 105 concerts de la 72a edició del Festival de Granada, una cita a la que sempre es fa referència com el festival més antic d'Espanya i que, en realitat, és l'hereu d'una tradició molt anterior, el Festival del Corpus Christi nascut el 1883. El festival d'enguany segueix la línia marcada els últims anys pel seu director, Antonio Moral, que és lògicament qui ha escollit els tres compositors homenatjats: Bach, Mahler i Ligeti. El festival té el suport de les administracions locals i estatal La Passió segons Sant Mateu serà una de les obres dirigides per un dels dos artistes residents al Festival de Granada d'enguany, Ton Koopman. L'altre és Giovanni Antonini i tots dos debutaran a la ciutat andalusa, com també una quarantena d'artistes més que hi actuaran. A més, el certamen inclou intèrprets catalans, com els tenors Vicenç Esteve i David Alegret o el Cosmos Quartet (a la foto).