L'espectacle "Cossos", de Maria Lamata, arriba al Teatre del Raval de Barcelona

Wed, 03 Apr 2024 16:30:00 +0000

La música, com altres arts, és una eina valuosa per fer arribar missatges necessaris per a la transformació, i això ho té molt clar la música i mestra Maria Lamata, creadora de l'espectacle "Cossos". Es tracta d'un muntatge adreçat al col·lectiu adolescent, sobretot femení, per obrir debat sobre les actituds i els clixés nocius sobre la sexualitat i l'autopercepció del cos que malauradament encara imperen avui dia. I d'aquesta manera, i a partir de la demanda de l'institut Miquel Badia de Mataró, Maria Lamata ha dissenyat així aquesta proposta, que ja s'ha pogut veure a diversos centres de secundària i en localitats com Òrrius, i que es presenta al Teatre del Raval de Barcelona amb dues funcions, el 4 i l'11 d'abril. L'interpreta ella mateixa amb les músiques Elisenda Fàbregas i Carla González. N'hem parlat amb la mateixa autora, Maria Lamata.