Carlota Baldrís participa en un projecte artístic transversal sobre Rodoreda creant una nova obra

Tue, 08 Mar 2022 07:00:00 +0000

Fins al 26 de març, es pot visitar a la Sala Portal del Pardo i la biblioteca pública Terra Baixa del Vendrell l'exposició titulada "A propòsit d'unes flors", una mostra sorgida de l'admiració de Camil·la Pérez Salvà per Mercè Rodoreda, que ha pintat les 38 flors del llibre "Viatges i flors" de l'escriptora catalana i que ha tingut nombroses derivades en altres formats. Un d'ells és el musical, i és que la compositora Carlota Baldrís ha escrit una obra per a violí i piano, on ha musicat les flors i que FICTA publicarà en CD i n'editarà la partitura. A més, Pep Vinyes, director del grup de teatre Inestable del Vendrell, n'ha escrit una obra teatral; la mestra artesana perfumista Esperança Cases Prats ha creat 38 perfums per a les flors; Andrea Rigalós Cases ha filmat un documental de tot el procés creatiu i se n'ha fet un llibre de l'editor Ònix. Carlota Baldrís ens n'ha donat tots els detalls. Foto: Linus Urpí.