La Diada Pau Casals unirà per primer cop Piemontesi, Capuçon i Müller-Schott tocant en trio

Tue, 21 May 2024 16:30:00 +0000

El 12 de juny, dins del marc de la Diada Pau Casals, se celebrarà el tradicional concert-homenatge dedicat al mestre del Vendrell al Palau de la Música Catalana, organitzat per la Fundació Pau Casals i la Fundació Orfeó Català-Palau de la Música Catalana. Enguany els encarregats d'homenatjar Casals seran tres grans artistes de fama mundial: Francesco Piemontesi, Renaud Capuçon i Daniel Müller-Schott (a la foto d'esquerra a dreta), que tocaran per primer cop junts en trio. Per retre homenatge a Casals, Piemontesi, Capuçon i Müller-Schott han construït el programa al voltant de trios de grans compositors relacionats amb Casals. N'han parlat en roda de premsa Joaquim Uriach, president de la Fundació Orfeó Català-Palau de la Música Catalana, Joaquim Uriach i Jordi Pardo, director de la Fundació Pau Casals.