Alba G. Corral fa dialogar els paisatges digitals que crea amb la música electrònica al Petit Palau

Mon, 04 Apr 2022 16:23:00 +0000

L'artista visual Alba G. Corral es va fer coneguda al públic de la música clàssica arran de la invitació que li va fer el Palau de la Música la temporada 2020-21, durant la qual va ser artista convidada i va intervenir tant en el disseny de la imatge gràfica com en algunes propostes escèniques i concerts.
Alguns d'aquells compromisos, però, no es van poder dur a terme, o almenys de manera completa, a causa de les restriccions derivades de la pandèmia, de manera que el Palau ha renovat la invitació aquesta temporada en què ens trobem. Per tot això, aquest dimecres, a les 8 del vespre, Alba G. Corral tornarà a protagonitzar una vetllada molt especial al Petit Palau, que es planteja com una continuació de la producció "Perspectives", que es va presentar el febrer de l'any passat a la Filmoteca de Catalunya. N'hem parlat amb ella mateixa.