Es presenta la sisena edició de l'Obrador d'arrel

Fri, 20 Mar 2026 17:30:00 +0000

Des de fa sis anys, el programa d'impuls artístic Obrador d'arrel es configura com una iniciativa clau en el procés creatiu dels artistes que treballen a partir de l'arrel tradicional i la cultura popular. Fa pocs dies s'ha presentat la sisena edició d'aquest programa d'impuls i suport als creadors, que existeix sota el paraigua de la Fira Mediterrània i es desplega des de la Direcció General de Cultura Popular i Associacionisme Cultural del Departament de Cultura. Un any més, l'Obrador abraça la música, la dansa i les arts escèniques, i enguany una dada a destacar és que gairebé la meitat de les propostes del programa provenen dels programes d'impuls a la música i a la dansa d'arrel. Com cada edició, n'hem parlat amb Jordi Fosas, director de la Fira Mediterrània.