El cicle Simfònics al Palau de la Simfònica del Vallès celebra la seva 30a edició

Tue, 16 Sep 2025 16:25:00 +0000

El cicle Simfònics al Palau està coproduït per l'Orquestra Simfònica del Vallès (OSV) i la Fundació Orfeó Català - Palau de la Música Catalana i celebra les 30 edicions consolidat com una de les programacions simfòniques de referència al país. Amb una mitjana d'ocupació superior al 80% i un públic fidel i intergeneracional, el projecte ha esdevingut sinònim de qualitat, innovació i proximitat. La temporada 2025-26 s'inaugura el dissabte 20 de setembre amb la "Patètica" de Txaikovski i els "Quatre últims lieder" de Strauss, amb la soprano alemanya Julia Kleiter com a solista. El concert, dirigit per Andrés Salado, marca l'inici de la seva etapa com a director titular de l'OSV (a la foto). Salado agafa el relleu de Xavier Puig, que continuarà vinculat a la formació com a director resident, en una estructura artística que incorpora també Isabel Rubio com a directora associada.