Neix el Festival Artèria Tortosa, que fusiona l'art amb la natura, la ciència i la tecnologia

Mon, 11 Oct 2021 06:00:00 +0000

És una trobada multidisciplinària que neix en el marc de la capitalitat de la cultura catalana, títol que aquest 2021 recau en Tortosa. Amb els esforços conjunts de la companyia ROPA i l'Ajuntament de la capital del Baix Ebre, s'ha dissenyat un programa que tindrà lloc entre el 15 i el 17 d'octubre i que fa una mirada al que passa al nostre voltant que va més enllà del més evident. La programació s'ha dissenyat al voltant de quatre eixos -art, natura, ciència i tecnologia- i els espectacles tindran lloc al Teatre Auditori Felip Pedrell i al Museu de Tortosa. El ballarí i coreògraf Roberto Olivan, que és el director artístic del certamen, ens n'ha donat tots els detalls.