L'artista Marina Abramovic estrena demà "7 deaths of Maria Callas" al Liceu

Wed, 08 Mar 2023 17:30:00 +0000

Dijous, divendres i dissabte d'aquesta setmana, el Gran Teatre del Liceu acull un dels espectacles de més difícil definició dels de la seva temporada: "7 deaths of Maria Callas". Es tracta de l'última producció pluridisciplinària de l'artista sèrbia Marina Abramovic, basada en l'últim dia de vida de la soprano Maria Callas, de qui el desembre d'enguany es commemorarà el centenari del naixement. Així, l'òpera, la performance i la videocreació s'alternen en un muntatge que busca acostar tota mena de llenguatges escènics a l'espai del teatre d'òpera. L'han presentat en roda de premsa el director artístic del Liceu, Víctor Garcia de Gomar, i la mateixa Marina Abramovic.