Avui es compleixen 75 anys del debut com a pianista de Joaquín Achúcarro

Thu, 20 May 2021 06:10:00 +0000

El 20 de maig del 1946, avui fa 75 anys, el pianista basc Joaquín Achúcarro, que llavors només tenia 13 anys, va actuar per primera vegada en públic a la Societat Filharmònica de Bilbao. Ell mateix ho està celebrant aquests dies amb diversos concerts arreu de l'estat espanyol. Pocs músics poden celebrar un aniversari tan rodó i estant encara en actiu. Achúcarro és molt estimat pel públic català perquè ha actuat nombroses vegades al nostre país, i sobretot ha estat fidel al Festival de Torroella de Montgrí, on va debutar el 1990. Des del 1993 i fins avui hi ha tocat durant 28 anys consecutius i ha estat professor dels seus cursos d'interpretació durant 13 anys. Avui repassem la seva carrera i els seus futurs projectes conversant amb Achúcarro mateix; Josep Lloret, el fundador i primer director del Festival de Torroella de Montgrí, i Montse Faura, l'actual directora.