Es presenta la 43a temporada Ibercamera

Mon, 23 Mar 2026 17:25:00 +0000

Entre l'octubre del 2026 i el maig del 2027, tindran lloc tant al Palau de la Música Catalana com a L'Auditori la dotzena de concerts -dos d'ells, extraordinaris- de la 43a edició de la temporada Ibercamera. S'obrirà amb la tercera Simfonia de Gustav Mahler i continuarà amb el "Rèquiem" de Fauré. En tots dos casos, Mireia Barrera serà la preparadora dels cors i en l'últim, també la directora del concert. El pianista Daniil Trifonov (a la foto) oferirà un concert amb obres de Händel, Stravinsky i Schubert a la primera part, complementat amb música llatinoamericana a la segona, mentre que una altra tercera simfonia, l'"Heroica" de Beethoven, commemorarà el 200 aniversari de la mort del compositor. I un dels concerts més singulars arribarà el 22 de febrer, una "Nit americana" amb la Rhapsody in Blue de Gershwin, amb la participació de la soprano Elionor Martínez. N'ha parlat en roda de premsa el director d'Ibercamera, Josep M. Prat.