El BIYAC permetrà sentir 22 joves virtuosos de corda d'entre 6 i 14 anys

Tue, 10 Dec 2024 17:30:00 +0000

Després de molts mesos de treball (més d'un any, de fet) i, sobretot, d'una primera selecció dels aspirants feta a partir dels enregistraments enviats pels candidats, aquest diumenge arrencarà la fase presencial del Concurs Internacional de Joves Artistes de Barcelona, conegut com a BIYAC per les seves sigles en anglès, una nova convocatòria que reunirà 22 virtuosos de corda d'entre 6 i 14 anys al Reial Cercle Artístic. Tot plegat esdevindrà una oportunitat única de sentir, a la capital catalana, obres del gran repertori interpretades per infants i joves en una etapa molt inicial de la seva trajectòria. N'hem parlat amb la directora artística de la cita, la violinista Oksana Solovieva, i Birgit Euerl, de l'editorial Brotons Mercadal.