L'antic cinema Texas es reconverteix en l'Espai Texas, que acollirà activitats culturals i musicals

Fri, 17 Mar 2023 05:00:00 +0000

Un nou espai cultural i escènic es podria posar en marxa a la tardor, ocupant el recinte de l'antic cinema Texas del barri barceloní de Gràcia. Presentat en roda de premsa, té la finalitat de recuperar aquest espai emblemàtic, omplint-lo d'activitat teatral i cinematogràfica i, molt probablement, també musical. Al darrere de la iniciativa hi ha un equip intergeneracional de nou persones, totes vinculades al món de la gestió, la programació i la comunicació cultural. Entre elles, hi ha la productora, cineasta i directora de l'Ateneu Barcelonès, Isona Passola, o la productora teatral i fundadora de Dagoll Dagom Anna Rosa Cisquella.