Sants acollirà dissabte la I Trobada d'Havaneres dels Països Catalans

Tue, 05 Apr 2022 06:00:00 +0000

El barri de Sants tindrà so, color i olor d'havanera aquest dissabte perquè una desena de grups i artistes es reuniran i sonaran al llarg de la jornada, amb motiu de la Primera Trobada d'Havaneres dels Països Catalans, organitzada per l'Associació Més Junts Sempre Anem Més Lluny. Les formacions Arjau, Mar Endins, Havàname i un grup d'improvisació de música d'arrel de l'ESMUC són alguns dels noms que actuaran a l'auditori de les Cotxeres de Sants i al mercat que duu el nom del barri barceloní. Albert Forcades, president de l'associació organitzadora, que té com a objectiu principal la promoció de la cultura popular catalana, ens n'ha explicat el plantejament.