Descobrim "Miralls", el segon espectacle immersiu per a infants del programa educatiu Liceu Aprèn

Thu, 31 Mar 2022 06:00:00 +0000

El 26 de març es va estrenar al Foyer del Liceu "Miralls", un espectacle per als més petits que combina òpera, música i dansa del qual aquests dies fins diumenge es faran encara algunes funcions tant escolars com familiars. Partint del mirall com a element màgic, l'espectacle condueix el públic infantil a través d'un viatge de descoberta des del jo fins a la immensitat del món. La direcció escènica és de la Factoria Mascaró, mentre que la idea original i la direcció musical és de Miquel Gené, amb qui n'hem parlat. "Miralls" és el segon títol de la línia d'espectacles immersius del Petit Liceu al Foyer iniciada l'any passat amb "La Barcarola" i forma part del programa educatiu Liceu Aprèn. Avui i demà se'n fan dues funcions escolars més i dissabte i diumenge, dues de familiars, totes en horari matinal.