El cor de cambra Fòrum Vocal celebrarà els seus 30 anys amb el concert "Rosa mystica"

Fri, 31 May 2024 16:30:00 +0000

La temàtica mariana és el fil conductor de les obres seleccionades per al concert que donarà el tret de sortida al 30è aniversari del cor de cambra Fòrum Vocal, un programa titulat "Rosa mystica" amb obres del Llibre Vermell de Montserrat, Pachelbel, Bach, Rakhmàninov, Elgar, Casals, Busto, Widor i Josep Ollé, entre d'altres. El concert tindrà lloc aquest diumenge, a l'església de Santa Maria de Gràcia de Barcelona i el conduirà el director titular del cor, Xavier Sans. A més, aquest mateix programa musical també l'oferirà en un altre concert, a l'Església de Sant Vicenç de Granollers, el proper 16 de juny. Ens ha donat els detalls d'aquest concert d'aniversari Leonor Ràfols, cantaire del cor des de l'any 2006.