El 48h Open House Barcelona ofereix la jornada Música per a l'Arquitectura

Mon, 10 May 2021 06:15:00 +0000

El 48h Open House Barcelona és una proposta que impulsa l'associació homònima i que cada any acosta la ciutadania i els seus visitants al món de l'arquitectura i tots els aspectes que hi estan relacionats. Entre les propostes que conformen la part de visites guiades de l'Open House d'enguany, avui ens fixem en la que hi ha programada per al divendres 14 de maig: una jornada dedicada a la relació entre la música i l'arquitectura, que es farà al Museu del Disseny de Barcelona. Ofereix propostes que relacionen experiències arquitectòniques amb activitats creatives al voltant de la música i expressions artístiques sonores pensades per explicar l'arquitectura des de la immersió creativa i per influir en l'experiència arquitectònica del públic. N'hem parlat amb Maria Domingo, cap de Comunicació del 48h Open House; Gemma Larrègola, membre de l'equip de Comunicació; Júlia Marbà, coordinadora de Districte al 48h Open House, i amb la ballarina Anna Solà, que participarà en aquesta jornada.