La clavecinista Inés Moreno Uncilla ofereix dos concerts dins del festival Espurnes Barroques

Fri, 09 Jun 2023 03:00:00 +0000

La jove clavecinista madrilenya Inés Moreno Uncilla és una de les protagonistes de la programació d'aquest cap de setmana al festival Espurnes Barroques. Hi oferirà dos concerts: dissabte, en solitari, a Canalda (municipi d'Odèn, al Solsonès) i diumenge com a membre del Vivalma Ensemble, a Pujalt, a l'Anoia. Moreno, de 28 anys, viu actualment a Suïssa, on va ampliar els estudis d'un instrument en el qual es va iniciar de ben petita, en un centre integrat per a l'estudi de la formació primària i la música a San Lorenzo de El Escorial. Hem parlat amb ella dels seus concerts a Catalunya.