L'ESMUC acull aquest dissabte la 16a edició del congrés de l'ACPC

Fri, 11 Nov 2022 06:00:00 +0000

"L'intèrpret i les paraules: de l'emissió a l'escenari" és el títol de la setzena edició del congrés de l'Associació Catalana de Professors de Cant (ACPC), que se celebra aquest dissabte a l'ESMUC. L'entitat és una associació sense ànim de lucre que aplega sobretot professors de cant però també alumnes i, en general, acull tots aquells simpatitzants i persones vinculades d'una manera o altra al món del cant. Tota la informació del congrés es pot trobar al web acpcant.com on també hi ha totes les informacions relatives a l'Associació, des d'una presentació, fins a un taulell d'anuncis i una borsa de treball. Aquest serà el segon congrés que organitza la junta presidida per Margarida Lladó (a la foto amb el pianista Jordi Armengol), que ens n'ha detallat els continguts.