Conversem amb Carlo Vistoli, un dels intèrprets d'"Alcina", que es podrà veure diumenge al Palau

Fri, 07 Nov 2025 17:25:00 +0000

Aquest diumenge a la tarda, al Palau de la Música Catalana, el contratenor Carlo Vistoli (a la foto) participarà en una producció de l'òpera "Alcina" de Händel al costat de l'Ensemble Artaserse i a les ordres del director Philippe Jaroussky. Aquesta serà, però, només la primera de les dues cites que el cantant italià, un dels més valorats dels nostres dies en la seva vocalitat, tindrà a Barcelona els propers mesos. Tornarà ben aviat, també a la mateixa sala modernista, l'1 de desembre, en aquest cas en format de concert amb la soprano Emoke Barath, el conjunt Le Concert d'Astrée i la directora Emmanuelle Haïm. N'hem parlat amb el mateix Vistoli.