Els projectes pedagògics del Conservatori del Liceu participen al Festival de Jazz de Barcelona

Wed, 19 Oct 2022 05:00:00 +0000

Amb la tardor arriba el Festival de Jazz de Barcelona i els projectes pedagògics del Conservatori del Liceu també tenen cabuda en aquesta programació. És gràcies a la col·laboració que la Fundació Conservatori Liceu manté amb el Voll-Damm Festival de Jazz de Barcelona des de fa 11 anys i que es tradueix en dos grans eixos: master class i concerts on primeres figures del jazz entren a les aules del centre docent barceloní, i l'anomenada Carta Blanca, protagonitzada per les quatre grans formacions impulsades des del Departament de Jazz i Música Moderna: el Liceu Gran Ensemble, la Liceu Big Band (foto), el Liceu Blam Collective i el Liceu Jazz Grup, que actuaran a l'auditori del conservatori amb concerts especials i amb músics convidats d'enorme talent. Justament aquest vespre, el programa s'encetarà amb una actuació del Liceu Jazz Grup, dirigit per Bill McHenry i amb el multiinstrumentista Jordi Rossy. N'hem parlat amb Gonzalo del Val, cap del Departament de Jazz de Conservatori del Liceu, i el músic Sergi Vergés, director de la Liceu Big Band.