Pires, Pinnock i Genaux, entre els convidats a la 39 Temporada Ibercamera

Mon, 02 May 2022 06:00:00 +0000

La "Nit transfigurada", d'Arnold Schönberg, centrarà el programa del primer concert, que tindrà lloc el 24 d'octubre al Palau de la Música i serà el primer dels vuit (més un d'extraordinari) que tindran lloc fins al maig del 2023, com sempre, repartits entre la sala modernista i L'Auditori. No hi faltaran alguns dels noms habituals com la pianista Maria Joao Pires, el violinista Leonidas Kavakos i el Cor de Nens de Windsbach, que ha estat convidat al concert de Nadal. I s'ha convidat artistes, que actuen per primera vegada a la Temporada Ibercamera, com la mezzosoprano Vivica Genaux, els directors Rubén Dubrovsky, Tatsuya Shimono o Trevor Pinnock, i també la guitarrista Ana Vidovic, perquè després de molts anys es torna a programar un recital de guitarra. Ha presentat la nova temporada en roda de premsa el president d'Ibercamera, Josep M. Prat.