Ens fixem en les propostes musicals del Festival Clàssics de Barcelona

Wed, 26 Oct 2022 05:00:00 +0000

Avui posem el focus en un festival pluridisciplinari, on la música té un paper important, i que arrenca divendres al Centre de Cultura Contemporània de Barcelona: és el Festival Clàssics, un cicle que neix de la iniciativa del segell editorial La Casa dels Clàssics, i que al llarg de les edicions ha construït una proposta que posa els clàssics, és a dir, la tradició literària, cultural i filosòfica, al centre de l'art i el pensament actuals. Noms com Maria Arnal, Joventuts Musicals de Catalunya, Raül Refree o Alba Armengou (a la foto), combinats amb propostes poètiques, filosòfiques o escèniques, seran protagonistes en aquesta nova edició, que gira al voltant de la idea de metamorfosi o transformació. Ens ho explica el filòleg, escriptor i editor Raül Garrigasait, president de La Casa dels Clàssics. Foto: Kaothic Alice.