La 26a Fira Mediterrània de Manresa amplia la mirada internacional i mira cap al futur

Thu, 06 Jul 2023 03:00:00 +0000

La Fira Mediterrània de Manresa torna a escalfar motors per a una nova edició, que es farà del 5 al 8 d'octubre. Una exhaustiva mostra de propostes, més de 80, de música, dansa, teatre i altres formats que tenen com a material bàsic el llegat popular i tradicional, en una trobada que es torna a moure gràcies a dos pols estratègics: l'Obrador d'Arrel --programa d'acompanyament a la creació--, i el Pla d'Impuls, que els dos últims anys s'ha centrat en la dansa d'arrel. Jordi Fosas, director de la Fira Mediterrània, n'ha presentat la 26a edició en roda de premsa. A la foto, l'Esbart Manresà.