Fem un tast de "De cop i volta", el nou disc de Brunzit

Wed, 25 Sep 2024 16:30:00 +0000

Aquesta formació es mou en l'àmbit de la música d'arrel, centrat en l'anomenat ball folk (o ball de plaça) i ha publicat el disc "De cop i volta", que d'aquí uns dies presentarà a la Fira Mediterrània de Manresa. És un passeig per alguns patrons de la tradició més ballable que reuneix també alguna versió on caben estils com la rumba o el vals. Brunzit (a la foto) té a les seves files Joan Naspleda a la flauta travessera, Adrià Garcia al violí i Perepau Ximenis a l'acordió diatònic i van a la recerca d'una sonoritat renovada, i d'aquí ve la companyia d'elements com les percussions. El mateix Naspleda ens ha donat tots els detalls del seu nou treball discogràfic.