MallorcÒpera presenta la seva tercera edició amb una vintena de concerts i maridatges d'òpera i vi

Wed, 23 Jun 2021 06:10:00 +0000

Mallorca acollirà entre aquest mes de juny i el de setembre la tercera edició de MallorcÒpera, integrada per una vintena de concerts lírics. El cartell d'enguany inclou noms de grans artistes nacionals, com David Menéndez, Ainhoa Arteta o Sabina Puértolas, i internacionals, com Marcelo Puente o Ermonela Jaho, alguns dels quals no solen oferir recitals. També hi haurà maridatges d'òpera i vi que tindran lloc en diversos cellers i durant uns quants caps de setmana, i aniran a càrrec de cantants com els tenors Joan Laínez i José Manuel Sánchez, el baríton Cristòfol Romaguera o les sopranos Núria Vilà, Mercedes Darder i Mar Vives, acompanyats pels pianistes M. Victòria Cortès i Francesc Blanco. Vilà, precisament, debutarà a Mallorca amb aquest concert. A més, hi haurà dos espectacles que combinen la música amb el teatre. N'hem parlat amb el pianista Francesc Blanco i la soprano Núria Vilà (a la foto).