El programa Impulsa Música ha presentat tres informes per orientar músics i professionals del sector

Tue, 03 Jun 2025 16:30:00 +0000

Fa unes setmanes, en el marc de la fira FIM de Vila-seca, el programa Impulsa Música va presentar tres informes amb la vocació d'orientar els músics i els professionals del sector musical a l'hora de concretar una actuació o contractar un artista i formalitzar-ne tots els aspectes laborals i legals. Es tracta de tres documents que ja són consultables al web d'Impulsa Música: un de relatiu a les mesures sobre contractació dels músics; una guia sobre la realització d'esdeveniments musicals en sales de concerts; i un tercer informe que parla de les cooperatives de serveis per a músics autònoms i bandes que estiguin constituïdes jurídicament. Ens ho ha ampliat el músic Guillem Arnedo (a la foto), coordinador tècnic de l'Associació de Músics de Jazz i Música Moderna de Catalunya.