El Gran Teatre del Liceu reestructura el seu Departament Musical

Wed, 08 Sep 2021 16:25:00 +0000

Pocs dies abans de tancar la temporada, el Liceu va presentar la reorganització del seu Departament Musical, que inclou la renovació del mestre Josep Pons i el relleu en la direcció del cor de Conxita Garcia, que assumeix noves funcions en l'estructura del Departament i és substituïda al capdavant de la formació per Pablo Assante. Així ho va exposar el director del teatre, Valentí Oviedo, que va emmarcar la decisió en els projectes Liceu del Segle XXI i Liceu de les Arts, impulsats els últims anys. El principal objectiu de tots aquests canvis és consolidar el projecte musical encarregat a Josep Pons quan es va incorporar al teatre i que encara no s'ha pogut culminar. El director de Puig-reig, doncs, renova contracte per a quatre anys més, durant els quals, entre altres fites, l'orquestra ha de veure completada la plantilla.