El Festival de Música del Mil·lenari acull la interpretació de la Missa en mi menor de Bruckner

Thu, 20 Feb 2025 17:25:00 +0000

Aquest cap de setmana arriba una nova cita del Festival de Música del Mil·lenari de Montserrat. A les 9 del vespre de dissabte, tindrà lloc a l'abadia un concert organitzat en col·laboració amb la Federació Catalana d'Entitats Corals (FCEC) amb la participació de les corals Càrmina i Bruckner i la directora Maria Guinand, que encapçalarà una interpretació de la Missa en mi menor d'Anton Bruckner. El Festival del Mil·lenari de Montserrat, que va arrencar l'octubre passat i s'allargarà encara fins al desembre d'enguany, comprèn més de vint concerts que tenen com a escenari la basílica de Santa Maria i pel qual passen formacions diverses que presenten obres no necessàriament vinculades al monestir. N'hem parlat amb Daniel Mestre, director de la Coral Càrmina i cap de l'equip tècnic de la FCEC (a la foto).