Arriba la setena edició del concert solidari d'aniversari del projecte social Vozes

Tue, 21 Dec 2021 17:23:00 +0000

Un dels concerts més singulars que tindran lloc aquests dies de festes és el que acollirà L'Auditori el dia 28 de desembre, dimarts de la setmana que ve, a les 8 del vespre. Es tracta de la setena edició del concert solidari per celebrar l'aniversari del projecte social Vozes, que fa 17 anys que treballa per oferir formació i pràctica musicals gratuïtes i de qualitat com a mitjà d'integració social per a tots els col·lectius però especialment per a infants i joves amb problemes socioeconòmics. Al capdavant hi ha Pablo González, un director a qui, abans de parlar de com celebrarà aquest aniversari, li agrada recordar com el projecte ha superat les dificultats derivades de la pandèmia.