"La música més humana" és el lema de la nova temporada 2024-25 del Palau

Tue, 07 May 2024 16:25:00 +0000

Amb la nova temporada, el Palau refermarà l'aposta pel talent del país tot combinant-lo amb grans noms del panorama internacional. El lema "La música més humana" es deriva de l'atenció a la figura de l'heroi, que es troba en el rerefons de moltes grans obres de la història de la música que es podran sentir a la nova temporada, com "Una vida d'heroi" de Strauss, òbviament, però també l'"Idil·li de Sigfried" de Wagner, les dues Passions de Bach, la Simfonia "Tità" de Mahler, la "Tercera simfonia" i el Cinquè concert per a piano i orquestra de Beethoven, òperes com "Il giustino" de Vivaldi o "Il Tamerlano" de Händel o fins i tot el western americà. Ho han explicat en roda de premsa la directora artística adjunta del Palau, Mercedes Conde Pons, i Joan Ollé, director general del Palau de la Música Catalana.