La 9a edició del Festival Terrer Priorat convida a escoltar i celebrar el territori

Fri, 05 Sep 2025 16:30:00 +0000

La comarca del Priorat ha començat a omplir-se, un any més, amb propostes musicals, de pensament i d'altres disciplines artístiques amb una nova edició del Festival Terrer Priorat, encetada el cap de setmana passat i programada perquè s'allargui durant tota la tardor. Dos concerts d'HIirundo Maris i de Judit Neddermann i Pau Figueres han inaugurat la novena edició d'un esdeveniment que, dit pels seus organitzadors, "convida a escoltar i celebrar el territori", i ho fa combinant les arts amb els vins més genuïns i rellevants de les seves denominacions d'origen. Una dotzena de localitats del Priorat i els seus espais històrics i d'interès, acullen un programa que en la part musical passa per la clàssica (amb la participació de formacions com Les Traversées Baroques, a la foto), el jazz, la cançó d'autor i les músiques d'arrel, una varietat estilística que caracteritza aquest festival dirigit per Blai Rosés. Ell mateix ens ha presentat la programació del Terrer Priorat.