El Festival de Peralada i l'Alzheimer Center Barcelona presenten els resultats del projecte Dit-Dit

Mon, 25 Nov 2024 17:25:00 +0000

Ara fa uns dies, el Festival de Peralada i l'Alzheimer Center Barcelona van presentar els bons resultats del projecte Dit-Dit, un estudi que demostra el paper de la dansa com a eina terapèutica per millorar el benestar emocional de persones amb Alzheimer. En el marc del Campus Salut del festival, la dansa ha estat utilitzada com a teràpia no farmacològica per estimular els pacients cognitivament a través del moviment, la música i el tacte, elements que reforcen tant les capacitats físiques com les emocionals. Dit-Dit s'ha desenvolupat els darrers dos anys, tot i que la primera llavor es va sembrar de manera espontània ara en fa cinc. N'hem parlat amb Oriol Aguilà, director del Festival de Peralada, i el doctor Javier Cantero.