Conversem amb Pau Sandaran del seu nou disc, "Còdols"

Fri, 10 Nov 2023 15:00:00 +0000

Pau Sandaran (a la foto) ha volgut homenatjar el seu avi, el compositor Juli Sandaran, al seu últim disc, "Còdols", en què participa com a intèrpret i com a compositor. Nascut el 1914 i traspassat el 1995, Juli Sandaran va ser un dels introductors del jazz a Catalunya. El seu net Pau va créixer escoltant com l'avi improvisava estàndards de jazz al piano i la idea de la transmissió del seu llegat és, juntament amb la lenta acció de la natura sobre les roques, una de les dues idees que hi ha al darrere d'aquest projecte. De tot plegat, n'hem parlat amb ell mateix. Fotografia: Igor Studio.