Torna al Gran Teatre del Liceu l'aclamada producció de Núria Espert de "Turandot"

Tue, 21 Nov 2023 14:00:00 +0000

Aquesta òpera de Giacomo Puccini tornarà les properes setmanes a l'escenari del Liceu, amb la represa d'una producció igualment emblemàtica: la que va inaugurar la temporada 1999-2000, és a dir, la primera després de l'incendi del 1994. Aquesta producció enceta les celebracions del 25è aniversari de la reobertura de l'equipament, que tindran lloc l'any que ve. N'han parlat en roda de premsa Víctor Garcia de Gomar, director artístic del teatre, Bárbara Lluch, neta de Núria Espert, que ha revisat amb ella aquesta producció de "Turandot" signada per la mateixa Espert, i Alondra de la Parra, directora musical de l'òpera, al costat de Diego García Rodríguez.