"La forza del destino" torna al Gran Teatre del Liceu

Wed, 06 Nov 2024 17:25:00 +0000

"La forza del destino" de Giuseppe Verdi és la pròxima òpera que es podrà veure al Liceu. Es tracta d'una producció de Jean-Claude Auvray, que ja es va poder veure al teatre la temporada 2012-2013. Inspirada en el drama "Don Álvaro o la fuerza del sino" del duc de Rivas, l'obra explora passions violentes i un destí inexorable, que en aquest cas es presenta amb una escenografia minimalista i una ambientació històrica. N'han parlat en roda de premsa el director artístic del Liceu, Víctor Garcia de Gomar, el director musical Nicola Luisotti i la soprano italiana Anna Pirozzi, que interpreta el paper de Leonora al costat de Saioa Hernández.