Hem assistit a la sessió d'escolta immersiva del disc "U" de Bernat Vivancos

Fri, 24 May 2024 16:30:00 +0000

Fins al dia d'avui, són poquíssimes les orquestres simfòniques que han enregistrat en format immersiu 3D, i l'OBC és un d'aquests casos. Ens referim a "U", una obra de Bernat Vivancos encarregada per la formació orquestral sota la batuta de Ludovic Morlot, enregistrada per L'Auditori i publicada l'any passat a través del seu segell digital i físic. Des de fa uns dies, l'atenció de la premsa s'ha tornat a enfocar cap a aquesta obra, a través d'una sessió d'escolta singular a la sala d'assajos de l'ESMUC: 12 altaveus penjats i situats de manera circular, alguns disposats a molta alçada, han permès una experiència sonora immersiva que correspon a la manera com ha estat ideada l'obra de Vivancos. Hem assistit a la sessió d'escolta i hem parlat amb el mateix compositor sobre què l'ha inspirat i sobre la manera poc convencional de disposar l'afinació per aquesta obra. Foto: May Zircus.