L'Aplec Internacional d'Adifolk arriba a la 35a edició

Mon, 12 Jun 2023 15:00:00 +0000

La ciutat austríaca de Villach acollirà aquest cap de setmana el 35è Aplec internacional que anualment organitza l'associació Adifolk. Un any més, una mostra generosa de la cultura popular i tradicional catalana i les seves manifestacions --havaneres, dansa, cant coral, imaginari festiu i música, entre altres propostes-- entrarà en contacte amb una ciutat que també ha programat un tast del seu patrimoni cultural. Des de l'any 1988, Adifolk impulsa aquest Aplec Internacional, que va començar com a plataforma de la sardana a l'exterior, i ha anat creixent i consolidant-se com a mostra del folklore del país i de les expressions culturals col·lectives catalanes. Cada any l'Aplec s'ha fet en una ciutat diferent, començant per Amsterdam i passant, en posteriors edicions, per ciutats com París, Florència, Lisboa, Cracòvia, Perpinyà o l'Alguer. N'hem parlat amb Ivan Besora, president d'Adifolk.