S'interpreta la cantata "L'alta naixença del rei en Jaume" dins l'Any Gerhard al Palau

Thu, 22 Apr 2021 06:10:00 +0000

Una de les cites més esperades de l'Any Gerhard arriba aquest diumenge 25 d'abril: la interpretació de l'obra "L'alta naixença del rei en Jaume", del compositor vallenc sobre text de Josep Carner. Serà al Palau de la Música Catalana, a càrrec d'un conjunt format per les veus de la coral Cantiga de Barcelona i el Cor de Cambra de l'Auditori Enric Granados de Lleida, la Camerata Eduard Toldrà de Vilanova i la Geltrú i l'Orquestra de Cambra de Granollers, i els solistes Sara Blanch i Joan Cabero, tots sota la direcció d'Edmon Colomer. El concert es completarà amb obres de Bernat Vivancos i Alban Gerhard. Ens en donen tots els detalls el mateix Edmon Colomer i Àngels Blasco, directora general de Cultura Popular i Associacionisme Cultural de la Generalitat.