L'11a edició del Rubrifolkum aposta per les actuacions a l'aire lliure

Mon, 30 May 2022 05:00:00 +0000

Dijous arrenca a Sant Boi de Llobregat una nova edició del Rubrifolkum, festival de música d'arrel que aquesta ciutat acull des de fa més de deu anys i que, en l'11a edició --després d'un any pandèmic--, ha endarrerit la celebració al mes de juny i ha apostat per l'aire lliure en diferents localitzacions de la població. Els concerts es faran a les diferents tavernes del nucli antic, als jardins de l'Ateneu Santboià i a Can Castells, el pati d'una casa colonial i centre d'art, ubicació del concert inaugural del festival, que anirà a càrrec del músic Arnau Obiols (a la foto). N'hem parlat amb el músic Ricard Ros, organitzador del Rubrifolkum.