Jorg Widmann dirigirà demà l'estrena mundial de les seves Variacions sobre "El cant dels ocells"

Fri, 17 Feb 2023 05:00:00 +0000

El clarinetista, director i compositor alemany Jörg Widmann, que els últims anys ha incrementat la seva relació amb Catalunya i els nostres artistes, torna a ser al nostre país convidat pel Palau de la Música Catalana que, en col·laboració amb l'OBC, acollirà demà dissabte un concert singular, l'últim projecte que quedava per recuperar dels que estaven relacionats amb la seva residència a la sala modernista les temporades 19-20 i 20-21 i van quedar interromputs per la pandèmia. En aquest concert, Widmann hi dirigirà l'estrena mundial de les seves Variacions sobre "El cant dels ocells" i també conduirà la interpretació d'altres composicions seves, a més de la Setena simfonia de Beethoven, en la versió de la seva germana, la violinista Carolin Widmann, l'organista Juan de la Rubia, l'Orfeó Català i l'OBC. N'hem parlat amb Mercedes Conde, directora artística adjunta del Palau, i amb el mateix Jörg Widmann (a la foto).