El Palau de la Música Catalana acull dues estrenes mundials de John Williams i Marc Timón

Mon, 21 Jun 2021 06:10:00 +0000

El Palau celebra el Dia Internacional de la Música acollint, avui dilluns al vespre, un concert d'homenatge al veterà compositor John Williams que dirigirà Marc Timón al capdavant de l'Orquestra Simfònica del Vallès. El concert presenta l'estrena mundial del preludi i l'estrena europea de l'scherzo del díptic "Preludi i scherzo per a piano i orquestra" del mateix Williams, amb la participació de la pianista Gloria Cheng, molt vinculada al compositor. A més, el concert també inclourà l'estrena mundial de "The beacon" (El far), que és una obra d'homenatge de Marc Timón (compositor convidat de la temporada del Palau) a John Williams, un músic a qui admira. La vetllada es completarà amb fragments de les músiques de pel·lícules més famoses de Williams i una selecció de les bandes sonores de Timón. N'hem parlat amb la directora artística adjunta del Palau de la Música, Mercedes Conde, el mateix Marc Timón i amb Òscar Lanuza, gerent de l'Orquestra Simfònica del Vallès. Fotografia: Marc Timón.