Fem un tast de "La flor del dimoni", el primer disc de Clàudia Colom

Tue, 10 May 2022 05:00:00 +0000

Aquest és el primer àlbum signat per la cantant, ballarina i filòloga catalana. Conté dotze cançons d'autoria pròpia vestides d'una visió personal de la música d'arrel, amb una instrumentació que va de la Mediterrània al Pròxim Orient, i on la simbologia és constant. Es tracta d'un àlbum cuit a foc lent, amb una sonoritat volguda, que té un fil argumental: és un viatge lligat a quatre conceptes: l'amor, el sexe, Déu i la mort, cadascun associat a un so concret. Hi ha un altre element, les flors, cadascuna amb un color concret. És, per tant, un àlbum molt sensorial. N'hem parlat amb ella mateixa.