El Pòrtic de la 24a Fira Mediterrània homenatjarà Jordi Fàbregas

Tue, 28 Sep 2021 06:00:00 +0000

El músic, activista i impulsor de la música d'arrel tradicional Jordi Fàbregas, que ens va deixar el gener passat, serà homenatjat el 10 d'octubre al Pòrtic de la Fira Mediterrània, que tindrà lloc al Teatre Kursaal de Manresa. A més d'acollir músics com Artur Blasco, Toni Torregrossa, Simone Lambregts o Isidre Peláez, també reunirà altres personalitats de la cultura del Bages per recordar la tasca essencial de Jordi Fàbregas al servei de la música tradicional. Repassar la trajectòria de Fàbregas és passar per formacions com Primera Nota, El Pont d'Arcalís, Les Violines o Urbàlia Rurana. La violinista Carol Duran, responsable actual del Tradicionàrius, i Jordi Fosas, director de la Fira Mediterrània de Manresa, han parlat en roda de premsa d'aquest concert Pòrtic del dia 10 en record del músic i activista català.