Fem un tast de "Mythos", el nou disc d'Abraham Cupeiro

Mon, 05 Feb 2024 17:30:00 +0000

La descoberta i revitalització dels instruments molt antics és una constant i la base de la filosofia de treball d'Abraham Cupeiro, que torna al mercat discogràfic amb un treball, "Mythos", tan ambiciós en l'àmbit sonor com l'anterior, "Pangea". De nou, aquest músic nascut a la localitat gallega de Sarria el 1980, s'acompanya de la Royal Philharmonic Orchestra amb instruments mil·lenaris com l'"aulos" grec; el "cornu" romà, o el "Karnyx", una trompeta de gairebé dos metres per la qual bona part del públic coneix l'aventura de Cupeiro. En aquest últim disc, el compositor i constructor d'instruments posa música a mitologies de tot arreu, siguin perses, hindús o irlandeses, o connectades a la llegenda de l'Atlàntida. N'hem parlat amb el mateix Cupeiro (a la foto).