El vibrafonista valencià Arturo Serra actua en format quartet a Terrassa

Wed, 12 Jan 2022 17:23:00 +0000

Entre l'oferta de la programació estable de la Nova Jazz Cava de Terrassa, aquest cap de setmana hi sonarà el projecte sonor del vibrafonista valencià Arturo Serra, que actuarà amb un format de quartet. La seva producció discogràfica, que té diversos títols força recents, i el fet que els vibrafonistes no abundin en l'escena jazzística més propera, ens semblen motius suficients per parlar uns minuts de la feina d'aquest músic natural de Picassent i establert actualment a Màlaga, i que dissabte farà sonar a la cava terrassenca un repertori que passa pel seu últim disc "Morning" (una referència a la versió que fa del tema homònim d'Al Jarreau), però també per altres discos anteriors. Aquest Arturo Serra New Quartet es completa amb Santi de la Rubia al saxo tenor, Pedro Campos al contrabaix i Santi Colomer a la bateria. N'hem parlat amb el vibrafonista valencià.