El Centre Cívic Convent de Sant Agustí acull una mostra que celebra els 50 anys de la sala Zeleste

Tue, 16 Jan 2024 16:00:00 +0000

Eguany l'emblemàtica sala Zeleste de Barcelona hauria celebrat cinquanta anys i, en aquest context, al Centre Cívic Convent de Sant Agustí de Barcelona es pot visitar una exposició que rememora tot el que es va produir al voltant d'aquest local, mentre posa en valor la importància del seu llegat. La mostra, que porta per títol "50 anys de Zeleste: la sala de l'Ona Laietana", l'organitza el Grup Enderrock amb el suport de la promotora The Project, l'Institut de Cultura de Barcelona i el Festival de la Porta Ferrada, que ha inclòs la mostra en la 61a edició. És un projecte que té l'embrió en un article signat pel periodista Ferran Riera sobre l'efemèride. N'hem parlat amb Jordi Novell, cap de Projectes del Grup Enderrock.