La vida i el "Rèquiem" de Mozart són els protagonistes del joc "Lacrimosa" de Devir

Wed, 21 Dec 2022 06:00:00 +0000

A banda de ser una obra emblemàtica del repertori litúrgic, el "Rèquiem" de Mozart és també una de les composicions que més ha alimentat la imaginació de diverses generacions, fins i tot de persones allunyades del món de la música, i ha fet córrer rius de tinta. Ara, la història de la mort del compositor a mitja obra i el misteri a l'entorn del seu acabament ha trobat ressò en els interessos d'una de les empreses editores de jocs moderns (entre d'altres, de sobretaula) en català, espanyol i portuguès: Devir Iberia, que ha tret al mercat el joc "Lacrimosa", adreçat a tots els públics. Els seus creadors són Gerard Ascensi i Ferran Renalias, amb Jared Blando i Enrique Corominas. N'hem parlat amb el responsable de comunicació i premsa de Devir, Carles Trillo.