El Liceu acull "Il trovatore" amb la producció d'Àlex Ollé ambientada a la Primera Guerra Mundial

Mon, 24 Oct 2022 05:00:00 +0000

La temporada operística del Liceu continua, a partir d'aquesta setmana, amb un dels títols més coneguts i representats arreu del món: "Il trovatore" de Verdi. El director d'escena resident al teatre, Àlex Ollé, encapçala una producció ambientada a la Primera Guerra Mundial que ja s'ha pogut veure a Amsterdam i París, amb al direcció musical de Riccardo Frizza. N'han parlat en roda de premsa el mateix Ollé, la soprano Saioa Henández --que interpretarà el paper de Leonora-- i la mezzosoprano Ksenia Dudnikova, una de les dues cantants que afrontaran el rol d'Azucena i que debuta al Liceu.