El Liceu, L'Auditori i el Palau de la Música Catalana oferiran concerts a la platja de Barcelona

Thu, 08 Jun 2023 13:00:00 +0000

Els dies 19, 20 i 21 de juny, la façana marítima de Barcelona tornarà a ser l'escenari de concerts gratuïts i a l'aire lliure, aplegats en el marc de "Clàssica a la platja", una iniciativa impulsada per les tres grans institucions musicals de la ciutat de Barcelona: el Liceu, L'Auditori i el Palau de la Música Catalana, que tornen a unir esforços sota el paraigua de Barcelona Obertura i amb la col·laboració de l'Ajuntament de Barcelona i el suport de la Fundació "la Caixa". N'han parlat en roda de premsa Joan Oller, director general del Palau de la Música Catalana; Valentí Oviedo, director general del Gran Teatre del Liceu, i Robert Brufau, director de L'Auditori (al centre de la foto).